શીર્ષક: ગુજરાત : સુકાઈ ગયેલા કૂવા, સૂકીભટ કૅનાલો અને લાચાર ખેડૂતો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મુખ્યત્વે મધ્ય ગુજરાત અને ઉત્તર ગુજરાતના ખેડૂતોની તકલીફોમાં વધારો થયો છે. 

કૂવા સુકાઈ ચૂક્યા છે, ટ્યૂબવેલમાં પાણી નથી અને સુક્કી કૅનાલોએ ખેડૂતોની હાલત ખરાબ કરીને રાખી છે. 

નિષ્ણાંતોનું માનવું છે કે આ કદાચ પ્રથમ વખત છે જ્યારે આટલા મોટા પ્રમાણમાં ખેતીની જમીન ખેડ્યા વગર પડી રહી છે. 

શિયાળા દરમિયાન ખેડૂતો ગુજરાતમાં ચોખા, ઘઉં, ચણા, મેથી, જીરું અને મકાઈનું વાવેતર કરતા હોય છે. 

જોકે, જીરું અને મેથીનું વાવેતર કરનારા ખેડૂતોને મોટો માર નહી પડે પરંતુ અન્ય પાકોનું વાવેતર કરતા ખેડૂતો આ વખતે રવીપાક લઈ શકશે નહીં. 

ગુજરાતમાં રવીપાકનું વાવેતર મુખ્યત્વે મધ્ય અને ઉત્તર ગુજરાતમાં કરવામાં આવે છે. 

મધ્ય ગુજરાતના વિરમગામના નાની કીશોલ ગામના એેક ખેડૂત અકબર ખલીફાને સપ્ટેમ્બર મહીનાથી જ ખબર હતી કે આ વર્ષે પાણીની તંગીને કારણે તેમને આવનારા દિવસોમાં મુશ્કેલી પડવાની છે.   

અકબરનાં પત્નીને હાલમાં જ બ્રેઇન-સ્ટ્રૉક આવ્યો હતો. તેમની સારવારમાં જ તેમની બચત કરેલી કમાણી વપરાઈ ગઈ.  

બીજી બાજુ તેમની પાસે એટલું પાણી નહોતું કે તેઓ પોતાના ખેતરમાં ઘઉંનું વાવેતર કરી શકે. 

બીબીસી ગુજરાતી સાથે વાત કરતાં તેમણે કહ્યું કે તેમનાં પત્ની હજી પણ આઈસીયુમાં છે. 

નવ સભ્યોનો તેમનો પરિવાર ખેતીની આવક પર જ નિર્ભર છે. 

જોકે, હવે તેમની પાસે શહેરમાં જઈને કામ કરવા સિવાય બીજો કોઈ વિકલ્પ રહ્યો નથી. 

તેઓ કહે છે, "આ વર્ષે ઉનાળામાં પણ પાણીની તંગી હતી, ચોમાસું સારું રહ્યું ન હતું અને હવે શિયાળામાં પણ ખેતીથી કંઈ આવક નહીં થાય." 

"અમારી તકલીફોનો કોઈ અંત આવતો લાગતો નથી." 

ખલીફા પાસે 50 વીઘા ખેતીની જમીન છે અને જમીન પર કોઈ વાવેતર થયું જ નથી. 

તેમણે જણાવ્યું, "દર વર્ષે અમે માર્કેટ યાર્ડમાં ઘઉં વેચતા હતા પરંતુ હવે અમારે પોતે ઘઉં ખરીદીને વર્ષ કાઢવું પડશે."  

ખલીફાનું ખેતર મધ્ય ગુજરાતના ખેડૂતો માટે બનાવેલી ફતેહવાડી કૅનાલના કમાન્ડ વિસ્તારમાં આવે છે. આ કૅનાલમાં હાલ પાણી છોડવામાં આવતું નથી. 

ખલીફા કહે છે, "મારા ખેતરમાં કૂવો છે, જે સુકાઈ ચૂક્યો છે અને જમીનમાં પાણીનાં તળ ખૂબ ઊંડા જતાં રહ્યાં છે. હવે બોરવેલથી પણ પાણી ખેંચી શકાતું નથી." 

તેમની જેમ આ ગામના લગભગ 100 જેટલા બીજા ખેડૂતો પણ શિયાળું પાક લઈ નહીં શકે. 

જોકે, અમરત કોળી પટેલ જેવા અનેક મોટા ખેડૂતો છે, જેઓ બોરવેલથી સિંચાઈ કરે છે.  

તેમને પણ જમીનનો એક મોટો ભાગ વાવ્યા વિના રાખવો પડ્યો છે. 

બીબીસી ગુજરાતી સાથે વાત કરતાં કોળી...